Държавен вестник, бр. 15, 2003 г., стр. 13

Б Р О Й  15
Д Ъ Р Ж А В Е Н   В Е С Т Н И К
С Т Р .  13
2. Създават се ал. 2, 3 и 4:
“(2) Общото събрание избира управителен
съвет от трима души или управител и касиер и
надзорен съвет от трима души или лица, които
да извършат проверка на касата.
(3) Управителният съвет, съответно управи-
телят, следи за спазването на разпоредбите на
закона, на Правилника за управлението, реда и
надзора в етажната собственост и на този пра-
вилник, полага грижи за опазването, поддържа-
нето и ремонта на сградата и на терена около
нея, съдейства за създаването и запазването на
добри отношения между живеещите в сградата.
(4) В случай на необходимост председателят
на управителния съвет, съответно управителят,
има правото да вземе мерки за запазване на
вътрешния ред в сградата, включително да иска
съдействие от органите на полицията.”
§ 4. В чл. 2 ал. 1 и 2 се изменят така:
“(1) Всеки обитател в етажната собственост
е длъжен да използва помещенията съобразно
предназначението им, да не допуска да се извър-
шват действия, които могат да изложат сграда-
та на опасност от пожар или да нанесат значи-
телни повреди, и да не създава безпокойство за
другите обитатели по-голямо от обичайното.
(2) Всяко семейство или домакинство е длъж-
но да участва поне с един представител в общи-
те събрания и в мероприятията, организирани
по решение на общото събрание.”
§ 5. В чл. 3 се правят следните изменения и
допълнения:
1. Досегашният текст става ал. 1 и в нея нак-
рая се добавя “и без да нарушава правото им на
използване на техните отделни помещения.”
2. Създава се ал. 2:
“(2) Общи части на сградата (помещения,
пространства или части от тях), които факти-
чески обслужват само някои от етажите или
частите от етажи, могат да бъдат предоставени
за безвъзмездно ползване от собствениците на
помещения на тези етажи с решение на общото
събрание.”
§ 6. Член 6 се изменя така:
“Чл. 6. (1) Всяка година до края на януари
общото събрание:
1. приема годишен бюджет за приходите и
разходите по управлението и поддържането на
общите части на сградата;
2. определя размера на месечните парични
вноски за покриване на разходите по управлени-
ето и поддържането на общите части на сградата;
3. определя размера на месечните парични
вноски, които ще постъпват в касата за извър-
шване на непредвидени разходи, свързани с
отстраняването на аварии или повреди на об-
щите части на сградата.
(2) Разходите за осветление, вода, поддър-
жане, чистота, отопление, битово горещо во-
доснабдяване и други на общите части  на сгра-
дата се определят в съответствие с разпоредби-
те на Правилника за управлението, реда и над-
зора в етажната собственост.
(3) Отдаването под наем на помещения, прос-
транства или на части от тях, които са общи
части на сградата, се извършва по решение на
общото събрание от председателя на управи-
телния съвет или от управителя с договор. При-
ходите от наемите постъпват в касата.
(4) Набраните парични средства се съхра-
няват в търговска банка на името на касиера
на етажната собственост, който има право да
се разпорежда с тях по решение на общото
събрание.”
§ 7. В чл. 7, ал. 1 след думата “места” се пос-
тавя точка и текстът до края се заличава.
§ 8. Член 8 се отменя.
§ 9. Член 9 се изменя така:
“Чл. 9. Не могат да се поставят вещи, стро-
ителни материали, леснозапалими опасни ве-
щества, отпадъци и други предмети на стъл-
бищните площадки, стълбите и други места за
общо ползване.”
§ 10. Членове 10 и 11 се отменят.
§ 11. Член 12 се изменя така:
“Чл. 12. Забранява се приютяването на без-
домни кучета или други животни  във входове-
те, стълбищните площадки и другите общи час-
ти на сградата.”
§ 12. Член 13 се отменя.
§ 13. Членове 14, 15, 16, 17, 18 и 19 се изменят
така:
“Чл. 14. Забраняват се свиренето, пеенето,
използването на озвучителни системи, шумни-
ят говор и увеселения, извършването на произ-
водствени дейности и ремонтни работи, които
нарушават спокойствието на останалите оби-
татели във времето от 22 до 8 ч. сутринта и от
14 до 16 ч. следобед. Изключения се допускат
само с разрешение на председателя на управи-
телния съвет или на управителя.
Чл. 15. Обитателите са длъжни да не допус-
кат малолетни и непълнолетни членове на тех-
ните семейства или временно пребиваващи в
жилищата им лица да извършват действия,
които нарушават установените правила за вът-
решния ред или водят до нанасяне на повреди в
общите части на сградата.
Чл. 16. Поставянето на фирми на фасадата
на сградата и достъпът до покрива за монтира-
не на антени, на други уреди или инсталации
или за други цели са възможни само след пред-
варително разрешение на председателя на уп-
равителния съвет или на управителя. Повреди-
те при поставянето или свалянето им се отстра-
няват от техните притежатели.
Чл. 17. Председателят на управителния съ-
вет, съответно управителят, е длъжен да осигу-
ри денонощно заключване на входните врати,
както и монтирането на домофонни уредби или
звънци в сгради над три етажа.
Чл. 18. Не се разрешава изливането на вода
и изхвърлянето на отпадъци, както и директно-
то отвеждане на дим и газове през прозорците,
балконите и стълбищата на сградата.